קלוריס ליצ'מן

קלוריס ליצ'מן (באנגלית: Cloris Leachman; ‏30 באפריל 1926 – 27 בינואר 2021) הייתה שחקנית קולנוע, תיאטרון וטלוויזיה אמריקאית. ליצ'מן הייתה מועמדת ל-22 פרסי אמי בקטגוריות המשחק (שיא מועמדויות), וזכתה בשמונה פרסי אמי, שיא זכיות אותו היא חולקת עם השחקנית ג'וליה לואי-דרייפוס, זכתה גם בפרס גלובוס הזהב, פרס באפט"א ובפרס אוסקר לשחקנית המשנה הטובה ביותר לשנת 1971 על תפקידה בסרט "הצגת הקולנוע האחרונה". ליצ'מן נולדה בדה מוין, איווה שבארצות הברית, הבכורה מבין שלוש אחיות. היא למדה דרמה ב"אוניברסיטת אילינוי" וב"אוניברסיטת נורת'ווסטרן". היא החלה להופיע בסדרות טלוויזיה ובסרטים מיד לאחר שהתמודדה על תואר מיס אמריקה כנציגת העיר שיקגו. לאחר שזכתה במלגה על הופעתה בטקס מלכת היופי, למדה משחק בבית ספר למשחק אולפן השחקנים שבמנהטן ושימשה כמחליפה בהצגתם של רוג'רס והמרשטיין "דרום פסיפיק". מספר שנים לאחר מכן קיבלה הצעה מקתרין הפבורן להיות חלק מקאסט המחזה השייקספירי "כטוב בעיניכם". ליצ'מן הופיעה בסדרות טלוויזיוניות רבות בשנות ה-50. את הופעת הבכורה שלה בסרט קולנוע ערכה ב"נשק אותי, קטלני", כשהחלה לצלם את הסרט הייתה ליצ'מן כבר בחודשי הריון מתקדמים. לאחר הפסקה של 14 שנה חזרה לסט הצילומים והשתתפה במערבון "קיד וקסידי". בשנת 1971 זכתה ליצ'מן בפרס אוסקר לשחקנית המשנה הטובה ביותר, בפרס באפט"א לשחקנית הטובה ביותר בתפקיד משנה והייתה מועמדת לפרס גלובוס הזהב על הופעתה בדרמה של פיטר בוגדנוביץ' "הצגת הקולנוע האחרונה", בה גילמה את רות' פופר, אשתו של מאמן קבוצת הכדורסל המקומית. בסרט "הנזל וגרטל" (1987) מסדרת "אגדות האחים גרים" בהפקת קנון גרופ, גילמה ליצ׳מן את המכשפה גריזלדה. היא הופיעה בדרמות "דילינג'ר", "דייזי מילר" ובפרודיות של מל ברוקס "פרנקנשטיין הצעיר" (עליו הייתה מועמדת לפרס גלובוס הזהב), "מתח גבוה" ו"ההיסטוריה המטורפת של העולם". ב-1999 הופיעה בדרמה המוזיקלית של וס קרייבן "לנגן מהלב" בתור אמה של רוברטה ג’ואספרי {מריל סטריפ}, מורה נערצת לכינור ברובע עני בניו יורק. בשנים האחרונות השתתפה בתפקידים משניים בקומדיות "משחק מכור" "מת לצעוק 4" ו"נשים". בתחילת שנות ה-70 הופיעה ליצ'מן בסדרה הקומית "המופע של מרי טיילר מור", על הופעתה במשך שלוש שנים בסדרה זכתה בשני פרסי אמי. ליצ'מן קיבלה ארבעה פרסי אמי נוספים על הופעותיה בהפקה "חיים חדשים לגמרי", בסדרה המוזיקלית "שר" ובסדרות "הארץ המובטחת" ו"Screen Actors Guild 50th Anniversary Celebration". הצלחתה האחרונה של ליצ'מן הייתה בתפקידי אורח מזדמנים בקומדיית המצבים "מלקולם באמצע", ליצ'מן הופיעה כשחקנית אורחת בסדרה במשך כ-6 שנים וזכתה בשני פרסי אמי. בסך הכול זכתה ליצ'מן בשמונה פרסי אמי. מאז שנת 2011 ליצ'מן משחקת בסדרת הקומדיה לגדל את הופ. את דמותה הידועה עד היום בטלוויזיה האמריקאית גילמה ליצ'מן בסדרה "פייליס", על גילום תפקיד זה, זכתה בפרס גלובוס הזהב ב-1976. בשנת 2008 התמודדה בעונה השביעית של תוכנית המציאות האמריקאית, רוקדים עם כוכבים, והייתה למודחת השישית. בשנים 2014- 2015 התחילה לשחק בתוכנית הטלוויזיה העולם של ריילי. ליצ'מן הייתה נשואה משנת 1953 עד ל-1979 לאמרגן ההוליוודי ג'ורג' אנגלוד, לזוג נולדו חמישה ילדים שחלקם אף עוסקים בתחום המשחק. בנה בראיין מת ב-1986 משימוש בסמים. ליצ'מן הייתה צמחונית, פרסמה אוטוביוגרפיה על חייה האישיים בתחילת 2009. קרנגי הול (1947) נשק אותי, קטלני (1955) דיווח הרוכל (1962) קיד וקסידי (1969) מאהבים וזרים אחרים (1970) הצגת הקולנוע האחרונה (1971) צ'ארלי והמלאך (1973) דילינג'ר (1973) דייזי מילר (1974) פרנקנשטיין הצעיר (1974) מתח גבוה (1977) החבובות - הסרט (1979) ציוד המנקים (1979) הרבי על בננות (1980) משתעשעים (1980) ההיסטוריה המטורפת של העולם (1981) הטירה המרחפת (1986) הנזל וגרטל (1987) Prancer‏ (1989) טקססוויל (1990) אהבה כואבת (1991) קצת מגן עדן (1991) - סרט טלוויזיה החבר שלי חזר (1993) התפרנים מבוורלי הילס (1993) הטרול בפארק הקסום (1994) אז ועכשיו (1995) ביווס ובאטהד דו אמריקה (1996) משאלתה של אנאבל (1997) ענק הברזל (1999) לנגן מהלב (1999) שיחה ממתינה (2000) אלכס ואמה (2003) סנטה בשקל (2003) ספנגליש (2004) משחק מכור (2005) תיכון בהיי (2005) הקליפורנים (2005) מת לצעוק 4 (2006) פסטיבל הבירה (2006) שקט באגם 2 (2007) הנשים (2008) אוהב אותך, ניו יורק (2009) רק לא את (2010) לימונד מאות' (2011) הקרודים (2013) עולם המבוגרים (2013) האהבה תנצח (2015) שבט הזומבים (2015) הקומיקאי (2016) So B. It‏ (2016) זה אקדח בכיס שלך? (2016) להטיל פצצה (2018) קפוץ, יקירי (2020) לא לשכוח (2021) עובדות החיים (1988-1986) המופע של אלן (2002-2001) Beach Girls ‏(2005) לגדל את הופ (2014-2010) העולם של ריילי (2015-2014) אלים אמריקאים (2019-2017) משתגעים מאהבה (2019) מדיה וקבצים בנושא קלוריס ליצ'מן בוויקישיתוף אתר האינטרנט הרשמי של קלוריס ליצ'מן קלוריס ליצ'מן, ברשת החברתית אקס (טוויטר) קלוריס ליצ'מן, במסד הנתונים הקולנועיים IMDb (באנגלית) קלוריס ליצ'מן, באתר AllMovie (באנגלית) קלוריס ליצ'מן, באתר Rotten Tomatoes (באנגלית) קלוריס ליצ'מן, במסד הנתונים הקולנועיים KinoPoisk (ברוסית) קלוריס ליצ'מן, באתר MusicBrainz (באנגלית) קלוריס ליצ'מן, באתר Discogs (באנגלית) קלוריס ליצ'מן, באתר Songkick (באנגלית) קלוריס ליצ'מן, באתר אנציקלופדיה בריטניקה (באנגלית)